Brexit: Wetmakers verwerp May se ooreenkoms | Maroela Media
Britse eerste minister Theresa May (29 Maart 2019) (Foto: House of Commons via AP)
Die House of Commons het 344-286 teen die ooreenkoms gestem wat tussen eerste minister Theresa May en die EU opgestel is.
Sakeondernemings het gewaarsku indien Brexit sonder 'n ooreenkoms sal plaasvind, sal dit lei tot skerp tariefverhogings, opeenhopings by grensposte en 'n tekort aan goedere.
May het gesê die uitslag van die stemmery hou "ernstige gevolge" in.
"Volgens die wet sal die Verenigde Koninkryk die Europese Unie op 12 April verlaat – dit is oor 14 dae," het sy gesê. "Dit is nie genoeg tyd om saam te stem, wetgewing saam te stel en 'n ooreenkoms te bereik nie. En tog het die Huis dit duidelik gestel dat hy nie sal toelaat dat die VK die EU verlaat sonder 'n ooreenkoms nie. Ons sal nou moet besin oor 'n alternatiewe pad vorentoe."
As die ooreenkoms goedgekeur was, sou Brexit op 22 Mei plaasgevind het.
'n Noodberaad van EU-leiers is belê vir 10 April om te bepaal wat volgende moet gebeur. 'n Beampte van die EU-kommissie het gesê die 27 oorblywende EU-lande is "ten volle voorbereid vir 'n geen-ooreenkoms-scenario om middernag op 12 April".
Pro-Brexit-ondersteuners neem deel aan die "March to Leave" in Londen (29 Maart 2019) (Foto: AP Photo/Matt Dunham)
Brittanje het in Junie 2016 gestem om uit die EU te tree en twee jaar later is die datum geskeduleer vir 29 Maart 2019. Britse politici het egter 'n dooiepunt bereik oor Brexit: net soos die land is daar diegene wat die EU wil verlaat, diegene wat bande wil behou met die EU en diegene wat die besluit, om die EU te verlaat, wil omkeer.
Die EU het verlede week uitstel tot 22 Mei gegun as die ooreenkoms Vrydag goedgekeur sou word; of 12 April as 'n ooreenkoms nie bereik kan word nie.
May het Woensdag aangekondig dat sy as eerste minister sal bedank sodra Brexit afgehandel is. Dit was 'n laaste poging om ondersteuning te werf van LP's vir haar EU-ooreenkoms.
Dreigemente op selfoon word ondersoek
In die geval van Suid Afrika en die Plaas moorde het Theresa May saam met CR gestem voordat sy haar van die feite vergewis het. 'n Week daarna het die media hulle altwee verkeerd bewys. In die geval van Brexit lyk dit ook asof sy haar eie ding doen daarom die afkeuring van planne deur haar eie mense. Miskien moet hulle iemand met integriteit, asook bestudering van die ware belange kry om die Brexit saak te hanteer.
Baie spin – maar dit gaan nie oor om 'n ooreenkoms te vind of nie(Harde brexit). – Want in der waarheid wil meerderheid parlement en besighede(Ruling Class) nie 'n ooreenkoms vind nie. Waaroor dit eintlik gaan is die eerste referendum waar die brexiteers gewen het, maar waarmee parlement(Ruling Class) nie mee saamstem – Theresa May moet verwyder word want sy durf se – "Brexit means Brexit" – so nou moet daar 'n show opgesit word om die regmatige wil van die mense te blokkeer totdat hulle nog 'n referendum kan afdwing waarby die meerderheid mense so moeg vir die hele… Lees meer »
Die ander 27 lande se verteenwoordigers kom 10 April bymekaar waar hulle sekere toegewings vir die VK sal aanbied wat hulle vroeer summier geweier het. Die britte sal die aanbod aanvaar en brexit sal dan onmiddelik voortgaan. May sal dan dadelik bedank.
Daardie spul daar oorkant is toetentaal die kluts kwyt, geheel en al, hulle weet nou nie meer of hulle Arthur of Marther is nie.
Ek dink die enigste ding wat die klomp daar oorkant van seker is, is dat hulle nog 'n monargie het. Gaats …. is hulle?